《奉和颇动游兴呈云耕叔祖》
宋代·真山民

节遇中和景渐暄，自摩倦眼望前村。
雕锼花柳春无迹，沐浴山川雨有恩。
忆昔踏青终日醉，如今垂白几人存。
未应便作衰翁看，藉草犹堪倒一樽。

作者简介：处州丽水人。李生乔尝以为不愧其祖真德秀，故知姓真。自呼山民，因以称之。或云名桂芳。宋末进士。痛值乱亡，深自湮没。所至好题咏。有《真山民集》。